
Text rozhodnutia
Súd: Krajský súd Banská Bystrica Spisová značka: 5To/68/2014 Identifikačné číslo súdneho spisu: 6113010240 Dátum vydania rozhodnutia: 04. 08. 2014 Meno a priezvisko sudcu, VSÚ: JUDr. Ján Deák ECLI: ECLI:SK:KSBB:2014:6113010240.2 Uznesenie Predseda senátu Krajského súdu v Banskej Bystrici v trestnej veci obžalovaného Y. S. pre prečin ublíženia na zdraví podľa § 156 ods.1 Tr.zák. a prečin výtržníctva podľa § 364 ods.1 písm.a) Tr.zák. dňa 4.augusta 2014 takto r o z h o d o l : Podľa § 312 ods. 4/ Tr. por. b e r i e m n a v e d o m i e späťvzatie odvolania obžalovaným Y. S., nar. XX.XX.XXXX, trvale bytom W. I., G. č. XXX/XX, ktoré podal proti rozsudku Okresného súdu Banská Bystrica sp. zn. 3T/12/2013 zo dňa 09.04.2014. o d ô v o d n e n i e : Rozsudkom Okresného súdu Banská Bystrica sp. zn. 3T/12/2013 zo dňa 09.04.2014. bol obž. Y. S. uznaný vinným z prečinu ublíženia na zdraví podľa § 156 ods. 1/ Tr. zák. a z prečinu výtržníctva podľa § 364 ods. 1 písm. a/ Tr. zák. Bol mu za to uložený peňažný trest vo výmere 500,- Eur. Podľa § 57 ods. 3/ Tr. zák. pre prípad úmyselného zmarenia peňažného trestu bol uložený náhradný trest odňatia slobody na 3 mesiace. Obžalovanému bola tiež uložená povinnosť nahradiť poškodenému Q. I.kodu vo forme bolestného vo výške 3.772,82 Eur. Proti tomuto rozsudku podal obžalovaný prostredníctvom obhajcu v zákonnej lehote odvolanie. Listom doručeným súdu dňa 04.08.2014 obhajca obžalovaného so súhlasným stanoviskom obžalovaného zobral toto odvolanie späť. Podľa § 312 ods. 2/ Tr. por. osoba, ktorá odvolanie podala, môže ho výslovným vyhlásením vziať späť, a to až do doby, než sa odvolací súd odoberie na záverečnú poradu. Odvolanie prokurátora môže vziať späť i nadriadený prokurátor. Podľa § 312 ods. 4/ Tr. por. vzatie odvolania späť vezme uznesením na vedomie predseda senátu odvolacieho súdu, a ak nebola vec doteraz tomuto súdu predložená, predseda senátu súdu prvého stupňa. Keďže vec bola predložená odvolaciemu súdu, predseda senátu Krajského súdu v Banskej Bystrici rozhodol týmto uznesením tak, že berie späťvzatie odvolania obžalovaným na vedomie. Poučenie: Proti tomuto uzneseniu riadny opravný prostriedok nie je prípustný.

